1917 йылғы революциянан  һуң ғәрәп графикаһында фәнни нигеҙҙәге беренсе норматив лезгин алфавитын төҙөү буйынса  эш башлана. Ошондай тәүге  алфавитты  Касумкент уҡытыусыһы Абу-Джафар Мамедов эшләй. Алфавиттың икенсе бер вариантын  Г. А. Гаджибеков   әҙерләй.  Был алфавитта бер нисә китап нәшер ителә, шул иҫәптән  «Лезгин шағирҙарының йырҙары» (1927), әммә был ваҡытҡа ғәрәп яҙмаһы урынына латин яҙмаһын ҡулланыу тураһындағы мәсьәлә ҡалҡып сыға.